Drie vas vir verkragtingDrie mans is in Gauteng in hegtenis geneem nadat hulle glo Sondagaand ŉ 15-jarige meisie verkrag het. Ao. Kay Makhubela het gesê die drie mans het omstreeks 18:30 die meisie in Jabulani, Soweto, oorval en na ŉ onbekende plek geneem waar hulle haar om die beurt verkrag het. Volgens Makhubela het inwoners die meisie saam met die mans gesien en haar familie ontbied. “Toe die meisie se familie haar opgespoor het, het sy vir hulle gesê sy is verkrag,” het Makhubela gesê. ŉ Verkragtingsaak is Sondagaand aanhangig gemaak. “Ons het regdeur die aand na die verdagtes gesoek en hulle Maandagoggend omstreeks 06:00 in hegtenis geneem. Hulle sal binnekort in die Protea-landdroshof verskyn op aanklagte van verkragting.”